CELEX: 32019D0872
Language: sk
Date: 2019-03-26 00:00:00
Title: Vykonávacie rozhodnutie Komisie (EÚ) 2019/872 z 26. marca 2019 o schválení účtovných závierok platobných agentúr v Spojenom kráľovstve, pokiaľ ide o výdavky financované z Európskeho poľnohospodárskeho fondu pre rozvoj vidieka (EPFRV) za rozpočtový rok 2018 [oznámené pod číslom C(2019) 2358]

28.5.2019   
               
               
                  SK
               
               
                  Úradný vestník Európskej únie
               
               
                  L 140/98
               
            
         VYKONÁVACIE ROZHODNUTIE KOMISIE (EÚ) 2019/872
         z 26. marca 2019
         o schválení účtovných závierok platobných agentúr v Spojenom kráľovstve, pokiaľ ide o výdavky financované z Európskeho poľnohospodárskeho fondu pre rozvoj vidieka (EPFRV) za rozpočtový rok 2018
         
            
               [oznámené pod číslom C(2019) 2358]
            
         
         (Iba anglické znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 51,
         po porade s Výborom pre poľnohospodárske fondy,
         keďže:
         
                     (1)
                  
                  
                     Podľa článku 51 nariadenia (EÚ) č. 1306/2013 musí Komisia na základe ročných účtovných závierok, ktoré predložili členské štáty spolu s informáciami požadovanými na schválenie účtovných závierok a stanoviskom audítora k úplnosti, presnosti a vecnej správnosti účtovnej závierky a správami certifikačných orgánov, schváliť účtovné závierky platobných agentúr uvedených v článku 7 uvedeného nariadenia do 31. mája roka nasledujúceho po danom rozpočtovom roku.
                  
               
                     (2)
                  
                  
                     V súlade s článkom 39 nariadenia (EÚ) č. 1306/2013 sa poľnohospodársky rozpočtový rok začína 16. októbra roku N-1 a končí sa 15. októbra roku N. V rámci schvaľovania účtovných závierok za rozpočtový rok 2018 by sa na účely zosúladenia referenčného obdobia výdavkov v rámci Európskeho poľnohospodárskeho fondu pre rozvoj vidieka (EPFRV) s referenčným obdobím výdavkov v rámci Európskeho poľnohospodárskeho záručného fondu (EPZF) mali zohľadniť výdavky, ktoré Spojenému kráľovstvu vznikli od 16. októbra 2017 do 15. októbra 2018, ako sa stanovuje v článku 11 ods. 1 vykonávacieho nariadenia Komisie (EÚ) č. 908/2014 (2).
                  
               
                     (3)
                  
                  
                     Keďže Spojené kráľovstvo už Komisii oznámilo potrebné účtovné informácie, je vhodné pristúpiť k prijatiu príslušného rozhodnutia o schválení účtovných závierok podľa článku 51 nariadenia (EÚ) č. 1306/2013.
                  
               
                     (4)
                  
                  
                     V článku 33 ods. 2 druhom pododseku vykonávacieho nariadenia (EÚ) č. 908/2014 sa stanovuje, že sumy, ktoré sú vymáhateľné od každého členského štátu alebo splatné každému členskému štátu v súlade s rozhodnutím o schválení účtovných závierok uvedeným v článku 33 ods. 1 uvedeného nariadenia, sa určia odpočítaním priebežných platieb za príslušný rozpočtový rok od výdavkov uznaných za daný rok v súlade s článkom 33 ods. 1
                  
               
                     (5)
                  
                  
                     Na základe informácií, ktoré poskytlo Spojené kráľovstvo, a po všetkých potrebných kontrolách a zmenách môže Komisia prijať rozhodnutie o úplnosti, presnosti a vecnej správnosti účtovných závierok týchto platobných agentúr: „Department of Agriculture, Environment and Rural Affairs“, „The Scottish Government Rural Payments and Inspections Directorate“ a „Rural Payments Agency“, pokiaľ ide o výdavky financované z EPFRV. Komisia skontrolovala informácie, ktoré jej predložilo Spojené kráľovstvo, a výsledky svojich kontrol oznámila Spojenému kráľovstvu, spolu s potrebnými zmenami, pred dátumom prijatia tohto rozhodnutia.
                  
               
                     (6)
                  
                  
                     V prípade týchto platobných agentúr môže Komisia na základe ročných účtovných závierok a sprievodných dokumentov prijať rozhodnutie o úplnosti, presnosti a vecnej správnosti predložených ročných účtovných závierok.
                  
               
                     (7)
                  
                  
                     Informácie predložené platobnou agentúrou Spojeného kráľovstva „Welsh Government“ si vyžadujú ďalšie zisťovanie, a preto týmto rozhodnutím nemožno jej účtovné závierky schváliť.
                  
               
                     (8)
                  
                  
                     V článku 54 ods. 2 nariadenia (EÚ) č. 1306/2013 sa uvádza, že ak k vymoženiu súm, pri ktorých sa zistili nezrovnalosti, nedošlo do štyroch rokov od dátumu žiadosti o vrátenie prostriedkov alebo do ôsmich rokov, ak je vymáhanie predmetom pojednávania vnútroštátneho súdu, príslušný členský štát má znášať 50 % finančných dôsledkov spojených s nevymožením. V článku 54 ods. 4 nariadenia (EÚ) č. 1306/2013 sa členským štátom ukladá povinnosť pripojiť k ročnej účtovnej závierke, ktorú podľa článku 29 vykonávacieho nariadenia (EÚ) č. 908/2014 majú predložiť Komisii, certifikovanú tabuľku so sumami, ktoré majú znášať podľa článku 54 ods. 2 nariadenia (EÚ) č. 1306/2013. Pravidlá plnenia povinnosti členských štátov vykazovať sumy, ktoré sa majú vymáhať, sú stanovené vo vykonávacom nariadení (EÚ) č. 908/2014. Príloha II k vykonávaciemu nariadeniu (EÚ) č. 908/2014 obsahuje vzor tabuľky, ktorú majú členské štáty použiť na predloženie informácií o sumách, ktoré sa majú vymáhať. Komisia by na základe tabuliek, ktoré členské štáty vyplnili, mala rozhodnúť o finančných dôsledkoch situácií, keď sa sumy v prípade nezrovnalostí nevymohli do štyroch, resp. ôsmich rokov.
                  
               
                     (9)
                  
                  
                     Podľa článku 54 ods. 3 nariadenia (EÚ) č. 1306/2013 sa môžu členské štáty z riadne opodstatnených dôvodov rozhodnúť, že nebudú pokračovať vo vymáhaní. Takéto rozhodnutie možno prijať, iba ak je súhrn vynaložených a predpokladaných ďalších nákladov vyšší ako vymáhaná suma alebo ak je vymáhanie nemožné z dôvodu platobnej neschopnosti dlžníka alebo osôb právne zodpovedných za nezrovnalosť, ktorá sa zaznamenala a uznala na základe vnútroštátneho práva. Ak sa dané rozhodnutie prijalo do štyroch rokov od dátumu žiadosti o vrátenie prostriedkov alebo do ôsmich rokov v prípade, že je vymáhanie predmetom vnútroštátneho súdneho konania, z rozpočtu Únie by sa malo uhradiť 100 % finančných dôsledkov nevykonaného vymáhania. Sumy, ktoré sa Spojené kráľovstvo rozhodlo nevymáhať, a dôvody jeho rozhodnutia sa uvádzajú v súhrnnej správe uvedenej v článku 54 ods. 4 nariadenia (EÚ) č. 1306/2013 v spojení s článkom 102 ods. 1 písm. c) bodom iv) prvým pododsekom uvedeného nariadenia. Takéto sumy by sa preto Spojenému kráľovstvu nemali účtovať, a preto sa uhrádzajú z rozpočtu Únie.
                  
               
                     (10)
                  
                  
                     V tomto rozhodnutí by sa mali zohľadniť aj sumy, ktoré sa Spojenému kráľovstvu ešte majú účtovať v dôsledku uplatnenia článku 54 ods. 2 nariadenia (EÚ) č. 1306/2013 v súvislosti s programovým obdobím EPFRV 2007 – 2013.
                  
               
                     (11)
                  
                  
                     V článku 36 ods. 3 písm. b) nariadenia (EÚ) č. 1306/2013 sa stanovuje, že priebežné platby sa majú vykonať bez toho, aby sa prekročila celková výška naplánovaného finančného príspevku z EPFRV. Podľa článku 23 ods. 2 vykonávacieho nariadenia (EÚ) č. 908/2014 v prípade, že kumulovaný súčet vyhlásení o výdavkoch prekročí celkovú výšku naplánovaného príspevku pre program rozvoja vidieka, suma, ktorá sa má vyplatiť, sa zníži na naplánovanú sumu bez toho, aby bol dotknutý strop stanovený v článku 34 ods. 2 nariadenia (EÚ) č. 1306/2013. Zníženú sumu Komisia uhradí neskôr po prijatí zmeneného finančného plánu alebo pri uzavretí programového obdobia.
                  
               
                     (12)
                  
                  
                     V súlade s článkom 51 nariadenia (EÚ) č. 1306/2013 by týmto rozhodnutím nemali byť dotknuté rozhodnutia, ktoré Komisia môže prijať neskôr s cieľom vylúčiť z financovania zo zdrojov Únie výdavky, ktoré sa nevynaložili v súlade s pravidlami Únie,
                  
               PRIJALA TOTO ROZHODNUTIE:
         
            Článok 1
            Účtovné závierky platobných agentúr Spojeného kráľovstva „Department of Agriculture, Environment and Rural Affairs“, „The Scottish Government Rural Payment and Inspection Directorate“ a „Rural Payments Agency“ sa týmto schvaľujú, pokiaľ ide o výdavky financované z Európskeho poľnohospodárskeho fondu pre rozvoj vidieka (EPFRV), v súvislosti s rozpočtovým rokom 2018.
            Sumy, ktoré sú vymáhateľné od Spojeného kráľovstva alebo splatné Spojenému kráľovstvu v rámci každého programu rozvoja vidieka podľa tohto rozhodnutia, sa uvádzajú v prílohe I.
         
         
            Článok 2
            Toto rozhodnutie sa nevzťahuje na účtovné závierky platobnej agentúry Spojeného kráľovstva „Welsh Government“ týkajúce sa výdavkov na programy rozvoja vidieka financovaných z EPFRV za rozpočtový rok 2018 v súvislosti s programovým obdobím 2014 – 2020, ako sa uvádza v prílohe II, ktoré budú predmetom budúceho rozhodnutia o schválení účtovných závierok.
         
         
            Článok 3
            Sumy, ktoré sa majú účtovať Spojenému kráľovstvu v dôsledku uplatnenia článku 54 ods. 2 nariadenia (EÚ) č. 1306/2013 za programové obdobie 2014 – 2020 a programové obdobie 2007 – 2013 v súvislosti s EPFRV, sa uvádzajú v prílohe III k tomuto rozhodnutiu.
         
         
            Článok 4
            Týmto rozhodnutím nie sú dotknuté budúce rozhodnutia o overení súladu, ktoré Komisia môže prijať v súlade s článkom 52 nariadenia (EÚ) č. 1306/2013 s cieľom vylúčiť z financovania zo zdrojov Únie výdavky, ktoré sa nevynaložili v súlade s pravidlami Únie.
         
         
            Článok 5
            Toto rozhodnutie je určené Spojenému kráľovstvu Veľkej Británie a Severného Írska.
         
         
            V Bruseli 26. marca 2019
            
               
                  Za Komisiu
               
               Phil HOGAN
               
                  člen Komisie
               
            
         
         
            (1)  Ú. v. EÚ L 347, 20.12.2013, s. 549.
         
            (2)  Vykonávacie nariadenie Komisie (EÚ) č. 908/2014 zo 6. augusta 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť (Ú. v. EÚ L 255, 28.8.2014, s. 59).
      
      
         
            PRÍLOHA I
            
               SCHVÁLENÉ VÝDAVKY Z EPFRV V ČLENENÍ PODĽA PROGRAMOV ROZVOJA VIDIEKA ZA ROZPOČTOVÝ ROK 2018
            
            SUMY (PODĽA PROGRAMOV), KTORÉ SA MAJÚ OD ČLENSKÝCH ŠTÁTOV VYMÔCŤ ALEBO SA IM MAJÚ VYPLATIŤ
            
               Schválené programy s nahlásenými výdavkami za EPFRV 2014 – 2020
            
            
                        (v EUR)
                     
                  
                        ČŠ
                     
                     
                        CCI
                     
                     
                        Výdavky v roku 2018
                     
                     
                        Opravy
                     
                     
                        Spolu
                     
                     
                        Sumy, ktoré nemožno znova použiť
                     
                     
                        Prijatá suma schválená za rozpočtový rok 2018
                     
                     
                        Priebežné platby uhradené členskému štátu za rozpočtový rok
                     
                     
                        Suma, ktorá sa má vymôcť od členského štátu (-) alebo ktorá sa má členskému štátu zaplatiť (+)
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii – iv
                     
                     
                        vi
                     
                     
                        vii = v – vi
                     
                  
                        UK
                     
                     
                        2014UK06RDRP001
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        340 987 294,18 
                     
                     
                        42 030,40 
                     
                  
                        UK
                     
                     
                        2014UK06RDRP002
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        17 901 330,80 
                     
                     
                        353,65
                     
                  
                        UK
                     
                     
                        2014UK06RDRP003
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        127 388 490,41 
                     
                     
                        – 171 343,18 
                     
                  
      
      
         
            PRÍLOHA II
            
               SCHVÁLENIE ÚČTOVNÝCH ZÁVIEROK PLATOBNÝCH AGENTÚR
            
            ROZPOČTOVÝ ROK 2018 – EPFRV
            
               Zoznam platobných agentúr a programov, ktorých účty sa oddeľujú a budú predmetom neskoršieho rozhodnutia o schválení účtovnej závierky
            
            
                        Členský štát
                     
                     
                        Platobná agentúra
                     
                     
                        Program
                     
                  
                        Spojené kráľovstvo
                     
                     
                        Welsh Government
                     
                     
                        2014UK06RDRP004
                     
                  
      
      
         
            PRÍLOHA III
            
               SCHVÁLENIE ÚČTOVNÝCH ZÁVIEROK PLATOBNÝCH AGENTÚR
            
            ROZPOČTOVÝ ROK 2018 – EPFRV
            
               Opravy podľa článku 54 ods. 2 nariadenia (EÚ) č. 1306/2013
            
            
                         
                     
                     
                         
                     
                     
                        Opravy súvisiace s programovým obdobím 2014 – 2020
                     
                     
                        Opravy súvisiace s programovým obdobím 2007 – 2013
                     
                  
                        Členský štát
                     
                     
                        mena
                     
                     
                        v národnej mene
                     
                     
                        v EUR
                     
                     
                        v národnej mene
                     
                     
                        v EUR
                     
                  
                        UK (*1)
                        
                     
                     
                        v GBP
                     
                     
                        —
                     
                     
                        —
                     
                     
                        48 141,99 
                     
                     
                        —
                     
                  
               (*1)  V prípade platobných agentúr, ktorých účty sa oddeľujú, sa má zníženie uvedené v článku 54 ods. 2 uplatniť až po tom, ako sa navrhne schválenie účtovnej závierky.